Решение на Съда (втори състав) от 14 юли 2022 г. — Universität Bremen/Eвропейска изпълнителна агенция за научни изследвания (REA)
(Дело C-110/21 P)1
(Обжалване — Жалба за отмяна — Член 19 от Статута на Съда на Европейския съюз — Представителство на непривилегировани жалбоподатели в преки производства пред съдилищата на Европейския съюз — Университетски преподавател — Преподавател в университета, представляван в производството по тази жалба и изпълняващ функциите на координатор и ръководител на екипа на проекта, предмет на спора — Условие за независимост — Наличие на пряк личен интерес от изхода на делото)
Език на производството: немски
Страни
Жалбоподател: Universität Bremen (представител: C. Schmid)
Друга страна в производството: Eвропейска изпълнителна агенция за научни изследвания (REA) (представители: V. Canetti и S. Payan-Lagrou, подпомагани от R. van der Hout, advocaat, и C. Wagner, Rechtsanwalt)
Диспозитив
Отменя определение от 16 декември 2020 г. на Общия съд на Европейския съюз по дело Universität Bremen/REA (T-660/19, непубликувано, EU:T:2020:633).
Връща дело Т-660/19 на Общия съд на Европейския съюз за ново разглеждане.
Не се произнася по съдебните разноски.
____________
1     ОВ C 182, 10.5.2021 г.